**Projektas**

# LAZDIJŲ RAJONO SAVIVALDYBĖS TARYBA

# SPRENDIMAS

**DĖL LAZDIJŲ R. VEISIEJŲ SIGITO GEDOS GIMNAZIJOS PERTVARKYMO Į VIEŠĄJĄ ĮSTAIGĄ**

2018 m. balandžio 23 d. Nr. 34-1329

Lazdijai

Vadovaudamasi Lietuvos Respublikos civilinio kodekso 2.104 straipsniu, Lietuvos Respublikos vietos savivaldos įstatymo 16 straipsnio 2 dalies 26 punktu bei 3 dalies 9 punktu, Lietuvos Respublikos švietimo įstatymo 44 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Lietuvos Respublikos viešųjų įstaigų įstatymo 6 ir 7 straipsniais, Lietuvos Respublikos Vyriausybės 2007 m. rugsėjo 26 d. nutarimo Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“ 2.2 ir 2.3 papunkčiais, Lazdijų rajono savivaldybės taryba nusprendžia:

1. Pertvarkyti Lazdijų r. Veisiejų Sigito Gedos gimnaziją (juridinio asmens kodas 290608520), kaip biudžetinę įstaigą, į viešąją įstaigą Lazdijų r. Veisiejų Sigito Gedos gimnaziją nuo 2018 m. liepos 2 d.

2. Patvirtinti:

2.1. Lazdijų r. Veisiejų Sigito Gedos gimnazijos, kaip biudžetinės įstaigos, pertvarkymo į viešąją įstaigą Lazdijų r. Veisiejų Sigito Gedos gimnaziją projektą (pridedama).

2.2. Viešosios įstaigos Lazdijų r. Veisiejų Sigito Gedos gimnazijos įstatus (pridedama).

3. Įgalioti Angelę Mizerienę, Lazdijų r. Veisiejų Sigito Gedos gimnazijos direktorę, o jos dėl ligos, komandiruotės, atostogų ar kitų objektyvių priežasčių nesant, – Jolitą Vailionienę, Lazdijų r. Veisiejų Sigito Gedos gimnazijos direktoriaus pavaduotoją ugdymui, pasirašyti viešosios įstaigos Lazdijų r. Veisiejų Sigito Gedos gimnazijos įstatus.

4. Įpareigoti:

4.1. Angelę Mizerienę, Lazdijų r. Veisiejų Sigito Gedos gimnazijos direktorę, o jos dėl ligos, komandiruotės, atostogų ar kitų objektyvių priežasčių nesant, – Jolitą Vailionienę, Lazdijų r. Veisiejų Sigito Gedos gimnazijos direktoriaus pavaduotoją ugdymui:

4.1.1. apie sprendimą pertvarkyti Lazdijų r. Veisiejų Sigito Gedos gimnaziją į viešąją įstaigą iki 2018 m. gegužės 2 d. viešai paskelbti viename iš respublikinių dienraščių, vietinėje spaudoje ir pranešti raštu visiems Lazdijų r. Veisiejų Sigito Gedos gimnazijos kreditoriams, taip pat mokiniams, kurie mokosi Lazdijų r. Veisiejų Sigito Gedos gimnazijoje;

4.1.2. Lietuvos Respublikos darbo kodekso nustatyta tvarka įspėti Lazdijų r. Veisiejų Sigito Gedos gimnazijos darbuotojus apie darbo sąlygų pasikeitimą dėl Lazdijų r. Veisiejų Sigito Gedos gimnazijos pertvarkymo į viešąją įstaigą;

4.1.3. ne vėliau kaip pirmąją viešo paskelbimo apie sprendimą pertvarkyti Lazdijų r. Veisiejų Sigito Gedos gimnaziją į viešąją įstaigą dieną Juridinių asmenų registrui pateikti dokumentus pertvarkomos įstaigos teisiniam statusui įregistruoti, taip pat atlikti kitus veiksmus, susijusius su Lazdijų r. Veisiejų Sigito Gedos gimnazijos pertvarkymu;

4.1.4. teisės aktų nustatyta tvarka iki 2018 m. gegužės 18 d. atlikti Lazdijų r. Veisiejų Sigito Gedos gimnazijos turto inventorizaciją balandžio 30 d. būklei;

4.1.5. po biudžetinės įstaigos Lazdijų r. Veisiejų Sigito Gedos gimnazijos pertvarkymo teisės aktų nustatyta tvarka įregistruoti viešosios įstaigos Lazdijų r. Veisiejų Sigito Gedos gimnazijos įstatus Juridinių asmenų registre.

4.2. Lazdijų rajono savivaldybės administracijos direktorių iki 2019 m. sausio 1 d. organizuoti Lazdijų r. Veisiejų Sigito Gedos gimnazijos patikėjimo teise valdomo ir Lazdijų rajono savivaldybei nuosavybės teise priklausančio ilgalaikio ir trumpalaikio turto bei nematerialiojo turto įvertinimą Turto ir verslo vertinimo pagrindų įstatymo nustatyta tvarka, kad jį būtų galima investuoti į viešąją įstaigą Lazdijų r. Veisiejų Sigito Gedos gimnaziją.

4.3. Gitaną Varanauskienę, Lazdijų rajono savivaldybės administracijos Buhalterinės apskaitos skyriaus vedėją-vyriausiąją buhalterę:

4.3.1. sudaryti Lazdijų r. Veisiejų Sigito Gedos gimnazijos biudžeto vykdymo ir finansines ataskaitas pagal 2018 m. birželio 30 d. būklę ir pateikti jas Lazdijų rajono savivaldybės administracijos Finansų skyriui;

4.3.2. per 60 kalendorinių dienų nuo Lazdijų r. Veisiejų Sigito Gedos gimnazijos, kaip biudžetinės įstaigos, pertvarkymo į viešąją įstaigą Lazdijų r. Veisiejų Sigito Gedos gimnaziją dienos pateikti duomenis ir informaciją Lietuvos Respublikos finansų ministerijos viešojo sektoriaus apskaitos ir ataskaitų konsolidavimo informacinei sistemai (VSAKIS).

5. Nustatyti, kad Lazdijų rajono savivaldybės, kaip viešosios įstaigos Lazdijų r. Veisiejų Sigito Gedos gimnazijos savininkės, turtines ir neturtines teises ir pareigas viešojoje įstaigoje Lazdijų r. Veisiejų Sigito Gedos gimnazijoje įgyvendina Lazdijų rajono savivaldybės taryba.

6. Nuo 2018 m. liepos 2 d. pripažinti netekusiu galios Lazdijų rajono savivaldybės tarybos 2016 m. balandžio 29 d. sprendimą Nr. 5TS-496 „Dėl Lazdijų r. Veisiejų Sigito Gedos gimnazijos nuostatų patvirtinimo“.

7. Šio sprendimo vykdymo kontrolę pavesti Lazdijų rajono savivaldybės administracijos direktoriui.

Savivaldybės meras

PATVIRTINTA

Lazdijų rajono savivaldybės tarybos

2018 m. balandžio d. sprendimu Nr.

**LAZDIJŲ R. VEISIEJŲ SIGITO GEDOS GIMNAZIJOS, KAIP BIUDŽETINĖS ĮSTAIGOS, PERTVARKYMO Į VIEŠĄJĄ ĮSTAIGĄ LAZDIJŲ R. VEISIEJŲ SIGITO GEDOS GIMNAZIJĄ PROJEKTAS**

**I . BIUDŽETINĖS ĮSTAIGOS PAVADINIMAS IR BUVEINĖ**

 1. Pertvarkomos biudžetinės įstaigos pavadinimas: Lazdijų r. Veisiejų Sigito Gedos gimnazija, juridinio asmens kodas 290608520, adresas: Jaunimo g. 8, LT-67340 Veisiejai.

**II. PERTVARKYMO OBJEKTAS IR SĄLYGOS**

 2. Lazdijų rajono savivaldybės tarybos iniciatyva siekiant sudaryti geresnes darbo sąlygas Lazdijų r. Veisiejų Sigito Gedos gimnazijos darbuotojams, siekiant užtikrinti geresnę ugdymo(si) kokybę bei siekiant pagerinti Lazdijų r. Veisiejų Sigito Gedos gimnazijos finansavimą, Lazdijų r. Veisiejų Sigito Gedos gimnazija, kaip biudžetinė įstaiga, pertvarkoma į viešąją įstaigą Lazdijų r. Veisiejų Sigito Gedos gimnaziją.

3. Pertvarkomos Lazdijų r. Veisiejų Sigito Gedos gimnazijos savininkas – Lazdijų rajono savivaldybė, o įstaigos savininko teises ir pareigas įgyvendina Lazdijų rajono savivaldybės taryba.

4. Apie sprendimą pertvarkyti Lazdijų r. Veisiejų Sigito Gedos gimnaziją viešai paskelbiama viename iš respublikinių dienraščių, vietinėje spaudoje ir pranešama raštu visiems Lazdijų r. Veisiejų Sigito Gedos gimnazijos kreditoriams. Apie sprendimą pertvarkyti Lazdijų r. Veisiejų Sigito Gedos gimnaziją taip pat pranešama raštu Lazdijų r. Veisiejų Sigito Gedos gimnazijos darbuotojams ir mokiniams, kurie dirba arba mokosi Lazdijų r. Veisiejų Sigito Gedos gimnazijoje. Pranešimuose turi būti nurodyti visi Civilinio kodekso 2.44 straipsnio 1 dalyje išvardinti duomenys.

 5. Po pertvarkymo veikiančio juridinio asmens teisinė forma – viešoji įstaiga. Pertvarkytos viešosios įstaigos pavadinimas: viešoji įstaiga Lazdijų r. Veisiejų Sigito Gedos gimnazija.

**III. TURTO VERTINIMAS**

6. Lazdijų r. Veisiejų Sigito Gedos gimnazijos patikėjimo teise valdomas ir Lazdijų rajono savivaldybei nuosavybės teise priklausantis ilgalaikis ir trumpalaikis turtas bei nematerialusis turtas įvertinamas Turto ir verslo vertinimo pagrindų įstatymo nustatyta tvarka ir perduodamas viešajai įstaigai Lazdijų r. Veisiejų Sigito Gedos gimnazijai, kaip Lazdijų rajono savivaldybės turtinis įnašas, šios įstaigos dalininkų kapitalui suformuoti.

**IV. PRIEVOLIŲ PERĖMIMAS IR PERĖMIMO TERMINAI**

7. Viešoji įstaiga Lazdijų r. Veisiejų Sigito Gedos gimnazija, pertvarkyta iš Lazdijų r. Veisiejų Sigito Gedos gimnazijos, kaip biudžetinės įstaigos, perima visas Lazdijų r. Veisiejų Sigito Gedos gimnazijos prievoles, teises ir pareigas nuo viešosios įstaigos Lazdijų r. Veisiejų Sigito Gedos gimnazijos įstatų įregistravimo Juridinių asmenų registre dienos.

 8. Pertvarkyta viešoji įstaiga Lazdijų r. Veisiejų Sigito Gedos gimnazija perima pertvarkomos Lazdijų r. Veisiejų Sigito Gedos gimnazijos pasirašytų sutarčių įsipareigojimus.

**V. VALDYMO ORGANŲ TEISĖS PERTVARKYMO LAIKOTARPIU**

 9. Biudžetinės įstaigos Lazdijų r. Veisiejų Sigito Gedos gimnazijos valdymo organai vykdo visas šios įstaigos nuostatuose nustatytas funkcijas iki jos pertvarkymo į viešąją įstaigą Lazdijų r. Veisiejų Sigito Gedos gimnaziją ir šios įstaigos įstatų įregistravimo Juridinių asmenų registre.

 10. Vadovaujantis Lietuvos Respublikos darbo kodeksu, Lazdijų r. Veisiejų Sigito Gedos gimnazijos, kaip biudžetinės įstaigos, darbuotojų darbo santykiai tęsiami viešojoje įstaigoje Lazdijų r. Veisiejų Sigito Gedos gimnazijoje.

**VI. PERTVARKYMO TERMINAI**

 11. Biudžetinė įstaiga Lazdijų r. Veisiejų Sigito Gedos gimnazija pertvarkoma į viešąją įstaigą Lazdijų r. Veisiejų Sigito Gedos gimnaziją nuo 2018 m. liepos 2 d.

 12. Biudžetinės įstaigos Lazdijų r. Veisiejų Sigito Gedos gimnazijos pertvarkymas į viešąją įstaigą Lazdijų r. Veisiejų Sigito Gedos gimnaziją yra laikomas baigtu nuo viešosios įstaigos Lazdijų r. Veisiejų Sigito Gedos gimnazijos įstatų įregistravimo Juridinių asmenų registre dienos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ R. VEISIEJŲ SIGITO GEDOS GIMNAZIJOS PERTVARKYMO Į VIEŠĄJĄ ĮSTAIGĄ“**

**AIŠKINAMASIS RAŠTAS**

2018 m. balandžio 17 d.

Lazdijai

Sprendimo projektas parengtas vadovaujantis Lietuvos Respublikos civilinio kodekso 2.104 straipsniu, Lietuvos Respublikos vietos savivaldos įstatymo 16 straipsnio 2 dalies 26 punktu bei 3 dalies 9 punktu, Lietuvos Respublikos švietimo įstatymo 44 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Lietuvos Respublikos viešųjų įstaigų įstatymo 6 ir 7 straipsniais, Lietuvos Respublikos Vyriausybės 2007 m. rugsėjo 26 d. nutarimo Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“ 2.2 ir 2.3 papunkčiais.

 Sprendimo projekto tikslas. Teisės aktų nustatyta tvarka Pertvarkyti Lazdijų r. Veisiejų Sigito Gedos gimnaziją (juridinio asmens kodas 290608520), kaip biudžetinę įstaigą, į viešąją įstaigą Lazdijų r. Veisiejų Sigito Gedos gimnaziją nuo 2018 m. liepos 2 d.

Projekto rengimo metu gauti specialistų vertinimai ir išvados. Projekto rengimo metu gauti specialistų vertinimai ir išvados. Nėra.

Sprendimo projektą paruošė Lazdijų rajono savivaldybės administracijos Švietimo, kultūros ir sporto skyriaus vyr. specialistė Jūratė Jasiulevičienė.

Vyr. specialistė Jūratė Jasiulevičienė